Tumbesas (upė)

Tumbesas () arba Pujangas (Río Puyango) – upė Pietų Amerikoje. Prasideda Ekvadore, Andų vakariniuose šlaituose, ties El Oro ir Lochos provincijų sandūra. Aukštupyje vadinama Pindu, Grande, o Pujango pavadinimą įgija nuo santakos su Jaguačiu. Teka į pietvakarius tarpukalnių slėniu. Vidurupyje sudaro Ekvadoro-Peru sieną. Ties Kabo Inga upė pasuka į šiaurės rytus ir teka Peru teritorija (Tumbeso departamentu), kur vadinama Tumbesu. Įteka į Ramųjį vandenyną į šiaurę nuo Tumbeso miesto, ties Gvajakilio įlankos pradžia.

Dėl slėnio savybių, Tumbeso upė dažnai po liūčių smarkiai patvinsta ir užlieja Tumbeso miestą.

Peru upės
Ekvadoro upės